CELEX: 
Language: lt
Date: 2020-01-20 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos direktyva (ES) 2017/2397 papildoma nuostatomis dėl Sąjungos kvalifikacijos pažymėjimų, tarnybos įrašų knygelių ir laivo žurnalų duomenų bazių standartų

EUROPOS
                            KOMISIJA

                                                      Briuselis, XXX
                                                      C(2020) 248 final

                KOMISIJOS DELEGUOTASIS REGLAMENTAS (ES) …/...

                                         2020 01 20

         kuriuo Europos Parlamento ir Tarybos direktyva (ES) 2017/2397 papildoma
     nuostatomis dėl Sąjungos kvalifikacijos pažymėjimų, tarnybos įrašų knygelių ir laivo
                             žurnalų duomenų bazių standartų

LT                                                                                          LT
 ---pagebreak---                                   AIŠKINAMASIS MEMORANDUMAS

     1.        DELEGUOTOJO AKTO BENDROSIOS APLINKYBĖS
     Siekiant palengvinti judumą, užtikrinti laivybos saugą ir žmonių gyvybių bei aplinkos
     apsaugą, įgulos nariams taikomas reikalavimas turėti pagal Direktyvą (ES) 2017/2397
     išduotus jų kvalifikaciją įrodančius pažymėjimus. Kad įgulos nariai galėtų gauti šiuos
     pažymėjimus, jų tarnybos įrašų knygelėse turėtų būti daromi galiojantys jų plaukiojimo laiko
     įrašai, kuriuos būtų galima sutikrinti su atitinkamais įrašais laivų, kuriuose dirbo tie įgulos
     nariai, žurnaluose. Šiuos dokumentus išduodančios valstybės narės turėtų užtikrinti, kad tie
     dokumentai būtų unikalūs, ir atsižvelgti į tai, kad jie skirti naudoti tarpvalstybiniame
     kontekste.
     Direktyva (ES) 2017/2397 sudaromos palankesnės sąlygos kompetentingoms institucijoms
     statistikos tikslais keistis informacija apie šiuos kvalifikacijos pažymėjimus, tarnybos įrašų
     knygeles ir laivo žurnalus. Konkrečiai, joje numatoma valstybių narių registrų sąveika su
     duomenų baze, kurią turi sukurti ir tvarkyti Europos Komisija. Toje duomenų bazėje būtų
     galima susipažinti su konsoliduotais atitinkamų valstybių narių saugomais kvalifikacijos
     pažymėjimų, tarnybos įrašų knygelių ir laivo žurnalų duomenimis.
     Šiuo tikslu turėtų būti deramai atsižvelgiama į atitinkamuose Sąjungos teisės aktuose
     nustatytas aktualias keitimosi duomenimis specifikacijas, taip pat į 2016–2020 m. ES
     e. valdžios veiksmų plane1 ir Europos sąveikumo sistemoje2 išdėstytus principus ir
     rekomendacijas. Be to, reikėtų tinkamai pasirūpinti, kad šios specifikacijos, kiek tai įmanoma,
     atitiktų technologinio neutralumo ir atvirumo novatoriškoms technologijoms principus. Turėtų
     būti taikomi vienkartinio duomenų pateikimo ir numatytojo sąveikumo principai, kaip
     nurodyta ir Talino deklaracijoje3.
     Šis deleguotasis reglamentas atitinka Direktyvos (ES) 2017/2397 25 straipsnio 2 dalį, kurioje
     Komisijai suteikiami įgaliojimai nustatyti savo tvarkysimos informacinės sistemos ypatumus
     ir naudojimosi ja, be kita ko, jos sąveikos su nacionaliniais registrais, sąlygas.

     2.        KONSULTACIJOS PRIEŠ PRIIMANT AKTĄ
     Pagal Direktyvos (ES) 2017/2397 31 straipsnį prieš priimdama deleguotąjį aktą Komisija turi
     konsultuotis su kiekvienos valstybės narės paskirtais ekspertais vadovaudamasi 2016 m.
     balandžio 13 d. Tarpinstituciniame susitarime dėl geresnės teisėkūros nustatytais principais.
     Komisijos ekspertų grupė socialiniais vidaus vandenų laivybos klausimais 2017 m. rugsėjo
     7 d. ir 2018 m. vasario 1 d. posėdžiuose aptarė 25 straipsnio 2 dalyje nurodytos duomenų
     bazės turinį ir naudojimosi ja aspektus. 2018 m. rugsėjo 21 d. ir 2019 m. vasario 8 d.
     posėdžiuose buvo pristatyti deleguotojo akto projektai. Konsultuotasi ir su Komisijos ekspertų
     grupės vidaus vandenų laivams taikomų techninių reikalavimų klausimais nariais.
     Be to, naudojantis Geresnio reglamentavimo portale veikiančia atsiliepimų teikimo priemone,
     2019 m. rugpjūčio 26 d. – rugsėjo 23 d. buvo gauta visuomenės nuomonių dėl deleguotojo
     reglamento projekto. Iš viso gauti du atsiliepimai. Į gautas pastabas, ypač į prašymus aiškiau

     1
       Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
       Regionų komitetui „2016–2020 m. ES e. valdžios veiksmų planas. Valdžios skaitmeninių permainų
       spartinimas“ (COM(2016) 179 final).
     2
       Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
       Regionų komitetui „Europos sąveikumo sistema. Įgyvendinimo strategija“ (COM(2017) 134).
     3
               https://ec.europa.eu/digital-single-market/en/news/ministerial-declaration-egovernment-tallinn-
               declaration.

LT                                                       1                                                         LT
 ---pagebreak---      išdėstyti tekstą, kai tik buvo įmanoma, atsižvelgta rengiant galutinį projektą. Be to, duomenų
     apsaugos tikslais padarytas straipsnio, kuriame nustatoma deleguotojo reglamento taikymo
     pradžios data, pakeitimas, kad būtų apimami ir bandomuoju etapu Komisijos atliksimi
     prieigos teisių tvarkymo veiksmai.

     3.        DELEGUOTOJO AKTO TEISINIAI ASPEKTAI
     Direktyvos (ES) 2017/2397 25 straipsnio 2 dalyje Komisijai pagal 31 straipsnį suteikiami
     įgaliojimai priimti deleguotuosius aktus, kurių tikslas – nustatyti standartus, kuriais būtų
     apibūdinami Komisijos tvarkomos duomenų bazės ypatumai ir išdėstomos naudojimosi ja
     sąlygos. Šiuose standartuose visų pirma turėtų būti pateikiami nurodymai dėl duomenų
     kodavimo duomenų bazėje, naudojimosi ja ir jos sąveikos su nacionaliniais registrais. Juose
     taip pat turėtų būti nustatytos naudotojų prieigos teisės ir maksimalūs duomenų saugojimo
     laikotarpiai.
     Kai kurios valstybės narės gali nesilaikyti 25 straipsnio 1 dalyje nustatyto reikalavimo sukurti
     nacionalinį registrą, jei jos taiko tos direktyvos 39 straipsnyje nustatytą nukrypti leidžiančią
     nuostatą. Tačiau jos vis tiek privalo keistis informacija, visų pirma apie kvalifikacijos
     pažymėjimų, išduotų pagal direktyvą, galiojimo sustabdymą, su kitomis valstybėmis narėmis.
     Tai turi būti daroma naudojantis 25 straipsnio 2 dalyje nurodyta duomenų baze, kaip numatyta
     14 straipsnio 2 ir 3 dalyse.
     Šiame kontekste, visų pirma kiek tai susiję su informacija apie laivo žurnalus, turėtų būti
     atsižvelgta į tai, kad egzistuoja Europos Parlamento ir Tarybos direktyva (ES) 2016/16294
     sukurta Europos laivų korpusų duomenų bazė, apimanti su vidaus vandenų
     plaukiojančiosiomis priemonėmis susijusią informaciją.
     Visus šiame deleguotajame reglamente numatytus asmens duomenų tvarkymo veiksmus
     Komisija vykdys laikydamasi Reglamento (ES) 2018/17255.
     Valstybių narių įgaliotieji naudotojai visus asmens duomenų tvarkymo veiksmus turi vykdyti
     laikydamiesi Europos Sąjungos teisės aktų dėl asmens duomenų apsaugos, visų pirma
     Europos Parlamento ir Tarybos reglamento (ES) 2016/6796.
     Šį reglamentą sudaro penki straipsniai ir trys priedai.
     1 straipsnyje nurodomas dalykas, 2 straipsnyje pateikiamos apibrėžtys, 3 straipsnyje
     nustatoma informacijos apie kvalifikacijos pažymėjimus ir tarnybos įrašų knygeles sistema, o
     4 straipsnyje – su informacija apie laivo žurnalus susijusi sistema. 3 ir 4 straipsniuose
     nustatoma, kad naudojimosi dviem nurodytomis duomenų bazėmis sąlygos turėtų atitikti
     atitinkamai I ir II prieduose nustatytus reikalavimus. 3 straipsnyje taip pat nustatoma, kad
     Komisija ir nacionalinius registrus tvarkančios valstybių narių institucijos yra bendros

     4
       2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus
       vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama
       Direktyva 2006/87/EB (OL L 252, 2016 9 16, p. 118).
     5
       2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos
       Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių
       duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB
       (OL L 295, 2018 11 21, p. 39–98).
     6
       2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų
       apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva
       95/46/EB (Bendrasis duomenų apsaugos reglamentas) (OL L 119, 2016 5 4, p. 1–88).

LT                                                       2                                                         LT
 ---pagebreak---      duomenų valdytojos. Bendrų duomenų valdytojų atsakomybės sritys nustatomos III priede. 5
     straipsnyje nustatomos įsigaliojimo ir taikymo pradžios datos.

LT                                              3                                               LT
 ---pagebreak---                        KOMISIJOS DELEGUOTASIS REGLAMENTAS (ES) …/...

                                                     2020 01 20

             kuriuo Europos Parlamento ir Tarybos direktyva (ES) 2017/2397 papildoma
         nuostatomis dėl Sąjungos kvalifikacijos pažymėjimų, tarnybos įrašų knygelių ir laivo
                                 žurnalų duomenų bazių standartų

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2017 m. gruodžio 12 d. Europos Parlamento ir Tarybos direktyvą (ES)
     2017/2397 dėl vidaus vandenų laivybos srities profesinių kvalifikacijų pripažinimo, kuria
     panaikinamos Tarybos direktyvos 91/672/EEB ir 96/50/EB, ypač į jos 25 straipsnio 2 dalį,
     kadangi:
     (1)       siekiant palengvinti judumą, užtikrinti laivybos saugą ir žmonių gyvybių bei aplinkos
               apsaugą, įgulos nariams būtina turėti jų kvalifikaciją įrodančius pažymėjimus. Kad
               įgulos nariai galėtų gauti tokius pažymėjimus, jų tarnybos įrašų knygelėse turėtų būti
               daromi galiojantys jų plaukiojimo laiko įrašai, kuriuos būtų galima sutikrinti su įrašais
               plaukiojančiųjų priemonių, kuriose dirbo tie įgulos nariai, žurnaluose;
     (2)       siekdamos tinkamai įgyvendinti Direktyvą (ES) 2017/2397 ir užkirsti kelią
               sukčiavimui, pagal tą direktyvą pažymėjimus išduodančios kompetentingos
               institucijos turėtų užtikrinti, kad įgulos nariai konkrečiu metu turėtų tik po vieną
               konkretų pažymėjimą. Identifikuojant įgulos narį atitinkamais atvejais turėtų būti
               deramai atsižvelgiama į Europos Parlamento ir Tarybos reglamentą (ES)
               Nr. 910/20147;
     (3)       siekiant padėti veiksmingai administruoti Sąjungos kvalifikacijos pažymėjimus,
               Direktyvos (ES) 2017/2397 25 straipsnio 1 dalyje nustatyta, kad pagal Direktyvą (ES)
               2017/2397 pažymėjimus išduodančios valstybės narės turėtų sukurti registrus,
               kuriuose būtų registruojami Sąjungos kvalifikacijos pažymėjimų, tarnybos įrašų
               knygelių ir laivo žurnalų duomenys, taip pat pagal Direktyvos (ES) 2017/2397 10
               straipsnio 2 dalį pripažintų dokumentų duomenys;
     (4)       kad būtų sudarytos palankesnės sąlygos valstybėms narėms ir Komisijai keistis
               informacija, aktualia siekiant įgyvendinti Direktyvą (ES) 2017/2397, užtikrinti jos
               vykdymą ir atlikti jos vertinimą, taip pat statistikos tikslais ir siekiant užtikrinti saugią
               ir nesudėtingą laivybą, valstybės narės turėtų pateikti tų dokumentų ir jų būsenos
               duomenis Komisijos tvarkomoje duomenų bazėje;
     (5)       tais pačiais tikslais šioje duomenų bazėje taip pat turėtų būti pateikiama informacija
               apie dokumentus, pripažintus pagal Direktyvos (ES) 2017/2397 10 straipsnio 2 arba 3
               dalį;

     7
         2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės
         atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama
         Direktyva 1999/93/EB (OL L 257, 2014 8 28, p. 73). Taip pat žr. jo įgyvendinimo reglamentus, visų pirma
         2015 m. rugsėjo 8 d. Komisijos įgyvendinimo reglamentą (ES) 2015/1501 dėl sąveikumo sistemos pagal
         Reglamento (ES) Nr. 910/2014 12 straipsnio 8 dalį.

LT                                                         4                                                        LT
 ---pagebreak---      (6)     kvalifikacijos pažymėjimus ir tarnybos įrašų knygeles turi įgulos nariai, o laivo
             žurnalai siejami su plaukiojančiosiomis priemonėmis, todėl atitinkami duomenys
             turėtų būti tvarkomi atskirai pagal dvi skirtingas sistemas. Šiame kontekste turėtų būti
             atsižvelgta į tai, kad egzistuoja Europos Parlamento ir Tarybos direktyva (ES)
             2016/16298 sukurta Europos laivų korpusų duomenų bazė, apimanti su vidaus vandenų
             plaukiojančiosiomis     priemonėmis       susijusią     informaciją,  skirtą    naudoti
             kompetentingoms institucijoms;
     (7)     turėtų būti deramai atsižvelgiama į atitinkamuose Sąjungos teisės aktuose nustatytas
             aktualias keitimosi duomenimis specifikacijas, taip pat į 2016–2020 m. ES e. valdžios
             veiksmų plane9 ir Europos sąveikumo sistemoje10 išdėstytus principus ir
             rekomendacijas. Be to, reikėtų tinkamai pasirūpinti, kad šios specifikacijos, kiek tai
             įmanoma, atitiktų technologinio neutralumo ir atvirumo novatoriškoms
             technologijoms principus. Turėtų būti taikomi vienkartinio duomenų pateikimo ir
             numatytojo sąveikumo principai;
     (8)     tais atvejais, kai šiame deleguotajame reglamente numatytos priemonės apima asmens
             duomenų tvarkymą, jis turėtų būti vykdomas laikantis Sąjungos teisės aktų dėl asmens
             duomenų apsaugos, visų pirma Reglamento (ES) 2018/172511 (jei asmens duomenis
             tvarko Europos Komisija) ir Europos Parlamento ir Tarybos Reglamento (ES)
             2016/67912 (jei asmens duomenis tvarko valstybių narių kompetentingos institucijos);
     (9)     atitinkamų kompetentingų institucijų atstovaujamos valstybės narės nustato asmens
             duomenų tvarkymo nacionaliniuose registruose tikslus ir priemones. Komisija tvarko
             duomenų bazę, kuri suteikia valstybėms narėms galimybę keistis duomenimis, todėl ji
             taip pat yra duomenų valdytoja. Valstybės narės ir Komisija yra bendros Sąjungos
             duomenų bazėje tvarkomų asmens duomenų valdytojos. Reglamento (ES) 2016/679
             26 straipsnyje ir Reglamento (ES) 2018/1725 28 straipsnyje bendri duomenų
             valdytojai įpareigojami skaidriu būdu nustatyti savo atitinkamą atsakomybę už tuose
             reglamentuose nustatytų pareigų vykdymą. Šiame reglamente nustatomos tokios
             atitinkamos jų atsakomybės sritys;
     (10)    siekiant užtikrinti vienodas prieigos teises pagal Reglamentą (ES) 2016/679 ir
             Reglamentą (ES) 2018/1725, Komisija turėtų būti laikoma su prieigos prie Sąjungos
             duomenų bazės teisių valdymu susijusių asmens duomenų valdytoja;
     (11)    remiantis Reglamento (ES) 2018/1725 42 straipsniu buvo pasikonsultuota su Europos
             duomenų apsaugos priežiūros pareigūnu;
     (12)    nuoseklumo dėlei šio reglamento nuostatos apskritai turėtų būti taikomos nuo tos
             pačios dienos, iki kurios į nacionalinę teisę turi būti perkelta Direktyva (ES)

     8
        2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus
        vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama
        Direktyva 2006/87/EB (OL L 252, 2016 9 16, p. 118).
     9
        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
        Regionų komitetui „2016–2020 m. ES e. valdžios veiksmų planas. Valdžios skaitmeninių permainų
        spartinimas“ (COM(2016) 179 final).
     10
        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir
        Regionų komitetui „Europos sąveikumo sistema. Įgyvendinimo strategija“ (COM(2017) 134).
     11
        2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos
        Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių
        duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB.
     12
        2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų
        apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva
        95/46/EB (Bendrasis duomenų apsaugos reglamentas) (OL L 119, 2016 5 4, p. 1).

LT                                                        5                                                         LT
 ---pagebreak---             2017/2397. Tačiau turėtų būti numatyta išimtis, taikytina nuostatoms, susijusioms su
            Komisijos naudojimusi duomenų baze bandomuoju etapu ir su tvarkant prieigos teises
            Komisijos atliekamomis duomenų valdytojos funkcijomis,

     PRIĖMĖ ŠĮ REGLAMENTĄ:

                                              1 straipsnis
                                                Dalykas
     Šiuo reglamentu nustatomi standartai, kuriais apibūdinami pagal Direktyvą (ES) 2017/2397
     išduotų Sąjungos kvalifikacijos pažymėjimų, tarnybos įrašų knygelių ir laivo žurnalų, taip pat
     pagal tos direktyvos 10 straipsnio 2–3 dalis pripažintų dokumentų duomenų bazių ypatumai ir
     išdėstomos naudojimosi jomis sąlygos.

                                              2 straipsnis
                                         Terminų apibrėžtys
     Šiame reglamente vartojamų terminų apibrėžtys:
     (a)     Sąjungos duomenų bazė – pagal Direktyvos (ES) 2017/2397 25 straipsnio 2 dalį
             Komisijos tvarkoma duomenų bazė, kurioje registruojami Direktyvos (ES)
             2017/2397 25 straipsnio 1 dalyje nurodyti kvalifikacijos pažymėjimų ir tarnybos
             įrašų knygelių duomenys bei pagal tos direktyvos 10 straipsnio 3 dalį pripažintų
             kvalifikacijos pažymėjimų ir tarnybos įrašų knygelių duomenys ir jais keičiamasi;
     (b)     Europos laivų korpusų duomenų bazė – pagal Direktyvos (ES) 2017/2397 25
             straipsnio 2 dalį Komisijos tvarkoma duomenų bazė, kurioje registruojami tos
             direktyvos 25 straipsnio 1 dalyje nurodyti laivo žurnalų duomenys ir jais keičiamasi;
     (c)     nacionaliniai registrai – pagal Direktyvos (ES) 2017/2397 25 straipsnio 1 dalį
             valstybių narių sukurti ir tvarkomi Sąjungos kvalifikacijos pažymėjimų, tarnybos
             įrašų knygelių, laivo žurnalų ir atitinkamais atvejais pagal tos direktyvos 10
             straipsnio 2 dalį pripažintų dokumentų registrai;
     (d)     įgulos nario identifikavimo numeris – Sąjungos duomenų bazėje sugeneruotas
             unikalus numeris, pagal kurį identifikuojamas toje duomenų bazėje užregistruotas
             įgulos narys;
     (e)     būsena „galioja“ – galiojančių kvalifikacijos sertifikatų ir specialių leidimų būsena;
     (f)     būsena „nebegalioja“ – kvalifikacijos sertifikatų ir specialių leidimų, nebegaliojančių
             dėl to, kad pasibaigė jų galiojimo laikotarpis, arba dėl to, kad prireikus pakeisti
             administracinius duomenis arba baigiantis jų galiojimo laikotarpiui jie buvo pakeisti
             naujais kvalifikacijos sertifikatais ar specialiais leidimais, būsena;
     (g)     būsena „galiojimas sustabdytas“ – kvalifikacijos sertifikatų ir specialių leidimų,
             nebegaliojančių dėl to, kad kompetentingos institucijos ėmėsi priemonių pagal
             Direktyvos (ES) 2017/2397 14 straipsnio 2 dalį, būsena;
     (h)     būsena „panaikintas“ – kvalifikacijos sertifikatų ir specialių leidimų, nebegaliojančių
             dėl to, kad kompetentingos institucijos ėmėsi priemonių pagal Direktyvos (ES)
             2017/2397 14 straipsnio 1 dalį, būsena;

LT                                                 6                                                   LT
 ---pagebreak---      (i)     būsena „pamestas“ – kvalifikacijos sertifikatų ir specialių leidimų būsena, rodanti,
             kad kompetentingai institucijai pranešta, kad jie buvo pamesti;
     (j)     būsena „pavogtas“ – kvalifikacijos sertifikatų ir specialių leidimų būsena, rodanti,
             kad kompetentingai institucijai pranešta, kad jie buvo pavogti;
     (k)     būsena „sugadintas“ – kvalifikacijos sertifikatų ir specialių leidimų būsena, rodanti,
             kad kompetentingai institucijai pranešta, kad jie buvo sugadinti;
     (l)     metaduomenys – elektroninių ryšių turinio siuntimo ar keitimosi tuo turiniu tikslais
             Sąjungos duomenų bazėje tvarkomi duomenys, be kita ko, apimantys duomenis,
             naudojamus ryšio operacijos šaltiniui ir paskirties vietai atsekti ir nustatyti, taip pat
             elektroninių ryšių turinio buvimo vietos duomenis ir ryšio operacijos datą, laiką,
             trukmę ir rūšį.

                                              3 straipsnis
             Informacija apie kvalifikacijos pažymėjimus ir tarnybos įrašų knygeles
     1.      Komisija sukuria Sąjungos duomenų bazę. Ji ją tvarko laikydamasi I priede nustatytų
             reikalavimų. Ji atsako už jos techninį veikimą ir priežiūrą. Komisija imasi visų
             būtinų priemonių, kad užtikrintų Sąjungos duomenų bazės konfidencialumą,
             vientisumą ir prieinamumą.
     2.      Pažymėjimus pagal Direktyvą (ES) 2017/2397 išduodančios valstybės narės
             užtikrina galimybę kompiuteriniu ryšiu į Sąjungos duomenų bazę perduoti
             Direktyvos (ES) 2017/2397 25 straipsnio 1 dalyje nurodytuose registruose saugomus
             Direktyvos (ES) 2017/2397 25 straipsnio 1 dalyje nurodytus duomenis.
     3.      Nedarant poveikio 4 daliai, kiekviena valstybių narių kompetentinga institucija,
             paskirta nacionaliniuose registruose tvarkomų duomenų valdytoja, ir Komisija yra
             bendros Sąjungos duomenų bazėje tvarkomų asmens duomenų valdytojos. Bendrų
             duomenų valdytojų atsakomybės sritys nustatomos pagal III priedą.
     4.      Komisija laikoma asmens duomenų, kuriuos būtina tvarkyti siekiant suteikti ir
             valdyti prieigos prie Sąjungos duomenų bazės teises, valdytoja.

                                              4 straipsnis
                                   Informacija apie laivo žurnalus
     1.      Valstybės narės registruoja Direktyvos (ES) 2017/2397 25 straipsnio 1 dalyje
             nurodytus laivo žurnalų duomenis Europos laivų korpusų duomenų bazėje.
     2.      Naudojimosi Europos laivų korpusų duomenų baze siekiant joje pagal Direktyvos
             (ES) 2017/2397 25 straipsnio 2 dalį registruoti su laivo žurnalais susijusius duomenis
             sąlygos nustatytos II priede.

                                              5 straipsnis
                                       Įsigaliojimas ir taikymas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

LT                                                  7                                                    LT
 ---pagebreak---      Jis taikomas nuo 2022 m. sausio 18 d., išskyrus 3 straipsnio 1 ir 4 dalis – jos taikomos nuo šio
     reglamento įsigaliojimo dienos.

     Šis deleguotasis reglamentas privalomas visas ir tiesiogiai taikomas visose valstybėse narėse.
     Priimta Briuselyje

                                                 Komisijos vardu
                                                 Pirmininkė
                                                 Ursula von der LEYEN

LT                                                  8                                                   LT
 ---documentbreak---                             EUROPOS
                            KOMISIJA

                                                    Briuselis, 2020 01 20
                                                    C(2020) 248 final

                                                    ANNEXES 1 to 3

                                          PRIEDAI

                                             prie

                      KOMISIJOS DELEGUOTOJO REGLAMENTO

         kuriuo Europos Parlamento ir Tarybos direktyva (ES) 2017/2397 papildoma
     nuostatomis dėl Sąjungos kvalifikacijos pažymėjimų, tarnybos įrašų knygelių ir laivo
                             žurnalų duomenų bazių standartų

LT                                                                                          LT
 ---pagebreak---                                                I PRIEDAS

                            Sąjungos duomenų bazei taikomi reikalavimai

     1.        BENDROJI INFORMACIJA
     1.1.      Sąjungos duomenų bazėje pateikiami konsoliduoti Direktyvos (ES) 2017/2397 25
               straipsnio 1 dalyje nurodyti kvalifikacijos pažymėjimų ir tarnybos įrašų knygelių
               duomenys, kurie yra saugomi pagal tos direktyvos 25 straipsnio 1 dalį sukurtuose ir
               tvarkomuose valstybių narių nacionaliniuose registruose.
     1.1.      Jei Komisija pagal Direktyvos (ES) 2017/2397 25 straipsnio 4 dalį suteikia prieigą
               prie Sąjungos duomenų bazės trečiosios valstybės institucijai, joje taip pat
               pateikiama informacija apie kvalifikacijos pažymėjimus ir tarnybos įrašų knygeles,
               pripažintus pagal Direktyvos (ES) 2017/2397 10 straipsnio 2 arba 3 dalį.
     1.2.      Prieiga prie duomenų įgaliotiesiems naudotojams, atsižvelgiant į jų prieigos teises,
               suteikiama per Sąjungos duomenų bazės naudotojo sąsają (toliau – Sąjungos
               duomenų bazės interneto portalas).

     1.        NAUDOTOJAI IR PRIEIGOS TEISĖS
     1.1.      Remdamasi valstybių narių pateiktais sąrašais, Komisija atskiriems
               naudotojams suteikia 1 lentelėje nurodytus naudotojų profilius atitinkančias
               prieigos teises.
     1.2.      Pagal Direktyvos (ES) 2017/2397 25 straipsnio 4 dalį Komisija prieigą prie
               Sąjungos duomenų bazės gali suteikti ir tarptautinėms organizacijoms bei
               trečiųjų valstybių institucijoms visų pirma tuo atveju, jei tenkinami Reglamento
               (ES) 2018/1725 46 straipsnyje nustatyti reikalavimai. Remiantis fizinių asmenų
               asmens duomenų apsaugos lygio vertinimo rezultatais, 1 lentelėje nurodytiems
               naudotojų profiliams ar su jais susietoms prieigos teisėms gali būti taikomi
               apribojimai.

                                                 1 lentelė

          Naudotojų                      Apibrėžtys                                  Prieigos teisės
           profiliai
      Pažymėjimus      Direktyvos (ES) 2017/2397 26 straipsnyje            Su 3.1–3.5 punktuose nurodytomis
      išduodančios     nurodytos       kompetentingos      institucijos,   funkcijomis susijusi skaitymo ir
      institucijos     paskirtos išduoti kvalifikacijos pažymėjimus,       rašymo prieiga
                       specialius leidimus ir tarnybos įrašų knygeles,
                       pratęsti jų galiojimą arba juos panaikinti
      Už galiojimo     Direktyvos (ES) 2017/2397 26 straipsnyje            Su 3.3 ir 3.4 punktuose
      sustabdymą       nurodytų kompetentingų institucijų, atsakingų       nurodytomis funkcijomis susijusi
      atsakingos       už kvalifikacijos pažymėjimų ir specialių           skaitymo ir rašymo prieiga
      institucijos     leidimų galiojimo sustabdymą, įgaliotieji
                       naudotojai
      Vykdymo          Direktyvos (ES) 2017/2397 26 straipsnyje            Su 3.1, 3.2, 3.3 ir 3.5 punktuose
      užtikrinimo      nurodytų kompetentingų institucijų, atsakingų       nurodytomis funkcijomis susijusi

LT                                                    2                                                  LT
 ---pagebreak---       institucijos    už sukčiavimo ir kitos neteisėtos veiklos        tik skaitymo prieiga
                      atvejų nustatymą ir kovą su tuo, įgaliotieji
                      naudotojai

      Registrų        Direktyvos (ES) 2017/2397 26 straipsnyje         Su 3.1–3.5 punktuose nurodytomis
      tvarkytojai     nurodytų kompetentingų institucijų, paskirtų     funkcijomis susijusi skaitymo ir
                      tvarkyti registrus, įgaliotieji naudotojai       rašymo prieiga, jei ja nesinaudoja
                                                                       pažymėjimus išduodančios arba už
                                                                       galiojimo sustabdymą atsakingos
                                                                       institucijos
      Statistikos     Už statistinių duomenų rinkimą atsakingų         Su 3.5 punkte nurodyta funkcija
      tarnybos        nacionalinių arba tarptautinių tarnybų           susijusi tik skaitymo prieiga
                      įgaliotieji naudotojai

      Tarptautinės    Tarptautinių organizacijų, kurioms pagal         Su 3.2, 3.3 ir 3.5 punktuose
      organizacijos   Direktyvos (ES) 2017/2397 25 straipsnio 4        nurodytomis funkcijomis susijusi
                      dalį ir Reglamento (ES) 2018/1725 46             tik skaitymo prieiga, dėl kurios
                      straipsnį suteikta prieiga prie duomenų bazės,   sprendžiama atsižvelgiant į fizinių
                      įgaliotieji naudotojai                           asmenų apsaugos lygio ir atitikties
                                                                       šiam reglamentui vertinimo
                                                                       rezultatus
      Trečiųjų        Trečiųjų valstybių paskirtų kompetentingų        Su 3.1–3.5 punktuose nurodytomis
      valstybių       institucijų, kurioms pagal Direktyvos (ES)       funkcijomis susijusi prieiga, dėl
      institucijos    2017/2397 25 straipsnio 4 dalį ir Reglamento     kurios sprendžiama atsižvelgiant į
                      (ES) 2018/1725 46 straipsnį suteikta prieiga     fizinių asmenų apsaugos lygio ir
                      prie duomenų bazės, įgaliotieji naudotojai       atitikties šiam reglamentui
                                                                       vertinimo rezultatus
      Komisija        Komisijos darbuotojai, kuriems suteiktos
                      įgaliotųjų naudotojų teisės, atsakingi už: 3. Su       visomis      funkcijomis
                          1. Sąjungos duomenų bazės tvarkymą        susijusių techninių sprendimų
                              arba                                  teikėja
                          2. vidaus vandenų laivybos politiką    4. Su 3.5 punkte nurodyta funkcija
                                                                    susijusi tik skaitymo prieiga

     2.       FUNKCIJOS
              Sąjungos duomenų bazėje galima atlikti toliau nurodytas funkcijas.
     2.1.     Įgulos nario registracijos Sąjungos duomenų bazėje patikrinimas
              Sąjungos duomenų bazėje užtikrinama galimybė pažymėjimus išduodančioms ir
              vykdymo užtikrinimo institucijoms patikrinti, ar įgulos narys jau registruotas
              sistemoje. Tai patikrinama pagal įgulos nario identifikavimo numerį arba jo pateikto
              tapatybės dokumento duomenis. Teikiant internetines paslaugas įgulos narys
              identifikuojamas naudojant Reglamente (ES) 2015/1501 nustatytą duomenų rinkinį.
              Jei, pažymėjimus išduodančiai institucijai atlikus paiešką, sistemoje nerandama
              asmens, kurio tapatybės duomenų rinkinys būtų panašus į ieškotąjį, įgulos narys
              registruojamas sistemoje.

LT                                                  3                                                 LT
 ---pagebreak---      2.2.   Susipažinimas su kvalifikacijos pažymėjimų ir tarnybos įrašų knygelių
            duomenimis
            Sąjungos duomenų bazėje suteikiama skaitymo prieiga prie kvalifikacijos
            pažymėjimų ir tarnybos įrašų knygelių duomenų, gautų iš nacionalinių registrų.
     2.3.   Susipažinimas su kvalifikacijos pažymėjimų būsena ir jos keitimas
            Sąjungos duomenų bazėje suteikiama skaitymo prieiga prie kvalifikacijos
            pažymėjimų būsenos duomenų ir rašymo prieiga, suteikianti teisę Sąjungos duomenų
            bazėje nurodyti, kad kvalifikacijos pažymėjimo galiojimas sustabdytas.
            Standartinės pažymėjimų būsenos: „galioja“, „nebegalioja“,               „galiojimas
            sustabdytas“, „panaikintas“, „pamestas“, „pavogtas“ arba „sugadintas“.
     2.4.   Pranešimų siuntimas ir gavimas
            Sąjungos duomenų bazėje užtikrinama galimybė pažymėjimus išduodančioms ir už
            galiojimo sustabdymą atsakingoms institucijoms gauti pranešimus apie registruose
            padarytus duomenų pakeitimus arba juose gautus prašymus, susijusius su
            kvalifikacijos pažymėjimais arba specialiais leidimais, kuriuos jos išdavė arba kurių
            galiojimą sustabdė.
     2.5.   Statistikos rengimas
            Sąjungos duomenų bazėje užtikrinama galimybė teikti įgaliotiesiems naudotojams
            duomenis, reikalingus statistikos paieškoms atlikti.
     2.6.   Metaduomenų atnaujinimas
            Gavusi pranešimą apie nacionaliniame registre saugomų duomenų pakeitimus,
            Komisija atnaujina atitinkamus Sąjungos duomenų bazės metaduomenis.
     2.7.   Informavimas apie neužbaigtą veiksmą
            Jei sistemoje nepavyksta atlikti funkcijos, atitinkamam naudotojui pranešama apie šį
            faktą ir jo priežastį. Konkreti užklausa arba duomenys laikinai išsaugomi buferinėje
            Sąjungos duomenų bazės atmintyje ir veiksmas automatiškai kartojamas tol, kol
            klaida arba trūkumas pašalinami ir funkcija atliekama.
     2.8.   Naudotojų prieigos valdymas
            Prie Sąjungos duomenų bazės naudotojai jungiasi naudodamiesi Komisijos tapatumo
            nustatymo paslauga („EU Login“).
     2.9.   Prisijungimų ir veiksmų stebėjimas
            Sąjungos duomenų bazėje stebėjimo ir klaidų šalinimo tikslais registruojama visa
            prisijungimų informacija ir veiksmai ir užtikrinama galimybė generuoti Komisijos
            darbuotojų tvarkytinus statistinius tų prisijungimų ir veiksmų duomenis.

     3.     SĄJUNGOS DUOMENŲ BAZĖJE SAUGOMI DUOMENYS
     3.1.   Kad Sąjungos duomenų bazėje būtų galima atlikti numatytas funkcijas, joje
            saugomi šie duomenys:
            a) maršruto parinkimo metaduomenys;
            b) prieigos teisių lentelės;
            c) įgulos narių identifikaciniai numeriai ir:

LT                                                 4                                                LT
 ---pagebreak---      i) sąrašas, kuriame nurodomi asmens turimi kiekvienos rūšies pažymėjimai ir
     specialūs leidimai, juos išdavusios institucijos ir jų būsena;
     ii) atitinkamais atvejais asmens turimos galiojančios tarnybos įrašų knygelės
     serijos numeris;

LT                                 5                                                 LT
 ---pagebreak---                  iii) nuoroda į nacionalinį registrą, kuriame saugomi naujausi to asmens
                 tapatybės duomenys.
     3.2.   Jei Komisija, vadovaudamasi Direktyvos (ES) 2017/2397 25 straipsnio 4 dalimi,
            atsisako suteikti prieigą trečiosios valstybės institucijai, Sąjungos duomenų
            bazėje taip pat gali būti saugomi Direktyvos (ES) 2017/2397 25 straipsnyje
            nurodyti pagal 10 straipsnio 3 dalį pripažintų kvalifikacijos pažymėjimų ir
            tarnybos įrašų knygelių duomenys.

     4.     SĄJUNGOS DUOMENŲ BAZĖS IR REGISTRŲ RYŠYS
     4.1.   Sąjungos duomenų bazės ir nacionalinių registrų sąsaja grindžiama saugia
            Komisijos elektroninio registruoto pristatymo paslauga (EITP e. pristatymo
            paslauga).
     4.2.   Keitimuisi informacija naudojami standartiniai duomenų struktūrizavimo
            metodai ir XML formatas.
     4.3.   Paslaugos teikiamos visą parą visomis savaitės dienomis, o sistemos
            prieinamumo rodiklis turi būti bent 98 proc., išskyrus planinės priežiūros laiką.

     5.     SĄJUNGOS DUOMENŲ BAZĖS BAZINIAI DUOMENYS
     5.1.   Baziniai duomenys, kaip antai kodų sąrašai, patikrinti žodynai ir glosarijai,
            įskaitant atitinkamais atvejais vertimą į oficialiąsias ES kalbas, saugomi
            Europos bazinių duomenų valdymo sistemoje (ERDMS).

     6.     ASMENS DUOMENŲ APSAUGA
     6.1.    Valstybių narių įgaliotieji naudotojai visus asmens duomenų tvarkymo
            veiksmus vykdo laikydamiesi Sąjungos teisės aktų dėl asmens duomenų
            apsaugos, visų pirma Europos Parlamento ir Tarybos reglamento (ES)
            2016/679.
     6.2.   Komisija visus šiame reglamente numatytus asmens duomenų tvarkymo
            veiksmus vykdo laikydamasi Reglamento (ES) 2018/1725.
     6.3.   Prieiga prie Direktyvos (ES) 2017/2397 25 straipsnio 1 dalyje nurodytų asmens
            duomenų įgaliotieji naudotojai naudojasi ir tuos duomenis tvarko tik 3
            skirsnyje nurodytoms funkcijoms atlikti.
     6.4.   4 skirsnyje nurodyti asmens duomenys Sąjungos duomenų bazėje saugomi ne
            ilgiau, nei būtina tais tikslais, kuriais tie asmens duomenys tvarkomi, ir nebėra
            saugomi įgulos nariui išėjus į pensiją. Į sąrašą, kuriame nurodomi asmens
            turimi kiekvienos rūšies pažymėjimai ir specialūs leidimai, neįtraukiami
            negaliojantys, panaikinti arba sugadinti pažymėjimai ir leidimai, taip pat
            pamestais arba pavogtais paskelbti pažymėjimai ir leidimai, jei jie buvo pakeisti
            naujais pažymėjimais ar leidimais.
     6.5.   Asmens duomenys, tvarkomi siekiant atlikti 3.9 punkte nurodytą funkciją,
            Sąjungos duomenų bazėje saugomi ne ilgiau kaip šešis mėnesius.
     6.6.   Kiti nei 7.4 ir 7.5 punktuose nurodyti asmens duomenys Sąjungos duomenų
            bazėje saugomi ne ilgiau, nei tikrai būtina konkrečiam veiksmui atlikti.

LT                                             6                                                LT
 ---pagebreak---      6.7.   Statistikos tikslais pateikiami duomenys nuasmeninami ir apibendrinami.
            Tinkamai nuasmeninta ir apibendrinta statistinė informacija gali būti saugoma
            neribotą laiką.

     7.     BENDRI KONTAKTINIAI PUNKTAI
     7.1.   Kiekviena valstybė narė iš Direktyvos (ES) 2017/2397 26 straipsnio g punkte
            nurodytų kompetentingų institucijų paskiria bendrą kontaktinį punktą, per
            kurį Komisija palaiko su valstybėmis narėmis ryšius naudojimosi Sąjungos
            duomenų baze klausimais.

LT                                           7                                              LT
 ---pagebreak---                                               II PRIEDAS

     Su informacija apie laivo žurnalus susiję naudojimosi Europos laivų korpusų duomenų

                                           baze reikalavimai

     1.        Prieiga prie duomenų, susijusių su laivo žurnalais, naudojasi ir tuos duomenis tvarko
               tik 1 lentelėje nurodyti įgaliotieji naudotojai.
     2.        Remdamasi sąrašais, kuriuos valstybės narės pateikia per Deleguotajame reglamente
               C(2020)255 nurodytus bendrus kontaktinius punktus, Komisija suteikia naudotojams
               1 lentelėje nurodytus naudotojų profilius atitinkančias prieigos teises; remdamasi
               Direktyvos (ES) 2017/2397 25 straipsnio 4 dalimi ji taip pat suteikia atitinkamas
               prieigos teises tarptautinėms organizacijoms ir trečiųjų valstybių institucijoms.
     3.        Taikomi Deleguotojo reglamento C(2020)255 dėl Europos laivų korpusų duomenų
               bazės III ir IV prieduose pateikti nurodymai dėl visateisės ir tik skaitymo prieigos
               prie Europos laivų korpusų duomenų bazėje saugomų duomenų ir dėl jų tvarkymo.
     4.        Įgaliotieji naudotojai visus asmens duomenų tvarkymo veiksmus vykdo laikydamiesi
               Sąjungos teisės aktų dėl asmens duomenų apsaugos, visų pirma Europos Parlamento
               ir Tarybos reglamento (ES) 2016/679.
     5.        Komisija visus šiame reglamente numatytus asmens duomenų tvarkymo veiksmus
               vykdo laikydamasi Europos Parlamento ir Tarybos reglamento (ES) 2018/1725.
                                                1 lentelė

          Naudotojų                    Apibrėžtys                           Prieigos teisės
           profiliai
      Pažymėjimus      Už laivo žurnalų išdavimą pagal Visateisė prieiga
      išduodančios     Direktyvos (ES) 2017/2397 26 straipsnį
      institucijos     atsakingų      kompetentingų institucijų
                       įgaliotieji naudotojai

      Vykdymo          Už sukčiavimo ir kitos neteisėtos veiklos    Tik skaitymo prieiga
      užtikrinimo      atvejų nustatymą ir kovą su tuo pagal
      institucijos     Direktyvos (ES) 2017/2397 26 straipsnį
                       atsakingų kompetentingų institucijų
                       įgaliotieji naudotojai
      Statistikos      Už statistinių duomenų rinkimą atsakingų     Tik skaitymo prieiga
      tarnybos         nacionalinių arba tarptautinių tarnybų
                       įgaliotieji naudotojai
      Tarptautinės     Tarptautinių organizacijų, kurioms pagal     Tik skaitymo prieiga, dėl
      organizacijos    Direktyvos (ES) 2017/2397 25 straipsnio 4    kurios sprendžiama
                       dalį ir Reglamento (ES) 2018/1725 46         atsižvelgiant į fizinių asmenų
                       straipsnį suteikta prieiga prie Europos      apsaugos lygio vertinimo
                       laivų korpusų duomenų bazės, įgaliotieji     rezultatus
                       naudotojai
      Trečiųjų         Trečiųjų valstybių paskirtų kompetentingų    Dėl prieigos teisių
      valstybių        institucijų, kurioms pagal Direktyvos (ES)   sprendžiama atsižvelgiant į
      institucijos     2017/2397 25 straipsnio 4 dalį ir            fizinių asmenų apsaugos

LT                                                  8                                                  LT
 ---pagebreak---      Reglamento (ES) 2018/1725 46 straipsnį   lygio vertinimo rezultatus
     suteikta prieiga prie duomenų bazės,
     įgaliotieji naudotojai

LT                              9                                          LT
 ---pagebreak---                                                 III PRIEDAS

                           Bendrų duomenų valdytojų atsakomybės sritys

     1.    Kompetentingų institucijų atstovaujamos valstybės narės nustato asmens duomenų
           tvarkymo nacionaliniuose registruose tikslus ir priemones. Komisija tvarko ir valdo
           Sąjungos duomenų bazę, kuri suteikia valstybėms narėms galimybę keistis
           duomenimis, todėl ji taip pat yra duomenų valdytoja. Valstybės narės ir Komisija yra
           bendros ES duomenų bazėje tvarkomų asmens duomenų valdytojos.
     2.    Kiekviena bendra duomenų valdytoja laikosi atitinkamų jai taikomų Sąjungos arba
           nacionalinės teisės aktų.
     3.    Komisijos atsakomybė:
           (a)    užtikrinti, kad Sąjungos duomenų bazė atitiktų Komisijos ryšių ir
                  informacinėms sistemoms taikomus reikalavimus, be kita ko, reikalavimus,
                  susijusius su asmens duomenų apsauga ir su duomenų apsaugos taisyklių,
                  kuriomis siekiama užtikrinti duomenų tvarkymo saugumą, taikymu1. Komisija
                  atlieka informacijos saugumo rizikos vertinimą ir užtikrina tinkamą saugumo
                  lygį;
           (b)    atsakyti į tiesiogiai jai skirtus su Sąjungos duomenų baze susijusius duomenų
                  subjektų prašymus ir skelbti informacinį pranešimą apie duomenų apsaugą, kad
                  būtų vykdomi informavimo reikalavimai. Atitinkamais atvejais, visų pirma kai
                  prašoma ištaisyti ar ištrinti asmens duomenis, Komisija duomenų subjekto
                  prašymą persiunčia atitinkamam bendram kontaktiniam punktui, kad šis imtųsi
                  reikiamų veiksmų. Jei prašymas skirtas tiesiogiai Komisijai, ji informuoja
                  duomenų subjektą apie veiksmus, kurių imtasi reaguojant į jo prašymą;
           (c)    pagal Reglamento (ES) 1725/2018 34 ir 35 straipsnius pranešti apie visus
                  Sąjungos duomenų bazėje saugomų asmens duomenų saugumo pažeidimus I
                  priedo 8.1 skirsnyje nurodytiems bendriems kontaktiniams punktams, Europos
                  duomenų apsaugos priežiūros pareigūnui ir, jei dėl tų pažeidimų kyla didelis
                  pavojus, atitinkamiems asmenims;
           (d)    nustatyti darbuotojų ir kitų asmenų, kuriems gali būti suteikta prieiga prie
                  Sąjungos duomenų bazės, kategorijas ir užtikrinti, kad visi atitinkami asmenys
                  ta prieiga naudotųsi laikydamiesi taikomų duomenų apsaugos taisyklių;
           (e)    užtikrinti, kad Komisijos darbuotojai, kuriems suteikta prieiga prie Sąjungos
                  duomenų bazėje saugomų įgulos narių asmens duomenų, būtų tinkamai
                  parengti, kad savo užduotis atliktų laikydamiesi asmens duomenų apsaugai
                  taikomų reikalavimų, ir kad jie būtų pagal Sąjungos teisę įpareigoti saugoti
                  profesinę paslaptį.
     4.    Valstybių narių ir kompetentingų institucijų atsakomybė:
           (a)    rinkti ir tvarkyti pareiškėjų asmens duomenis ir tvarkyti asmens duomenis,
                  kuriuos jos gauna iš Sąjungos duomenų bazės arba kuriais jos per ją keičiasi.
                  Asmens duomenys renkami ir tvarkomi laikantis Reglamento (ES) 2016/679,

     1
          2017 m. sausio 10 d. Komisijos sprendimas (ES, Euratomas) 2017/46 dėl Europos Komisijos ryšių ir
          informacinių sistemų saugumo ir 2017 m. gruodžio 13 d. Komisijos sprendimas, kuriuo nustatomos
          Sprendimo 2017/46 dėl Komisijos ryšių ir informacinių sistemų saugumo 3, 5, 7, 8, 9, 10, 11, 12, 14, 15
          straipsnių įgyvendinimo taisyklės.

LT                                                     10                                                           LT
 ---pagebreak---            visų pirma siekiant užtikrinti, kad duomenys būtų renkami teisėtai ir kad būtų
           teikiama tinkama informacija, išlaikomas duomenų tikslumas (be kita ko,
           atitinkamais atvejais ištrinant pasenusius duomenis ar profilius) ir užtikrinamas
           tinkamas nacionaliniame registre (-uose) saugomų duomenų saugumo lygis;
     (b)   atlikti įgulos narių kontaktinio punkto funkcijas, be kita ko, kai jie naudojasi
           savo teisėmis, atsakyti į jų prašymus ir užtikrinti, kad įgulos nariai, kurių
           duomenys tvarkomi Sąjungos duomenų bazėje ir nacionaliniuose registruose,
           galėtų naudotis savo teisėmis pagal duomenų apsaugos teisės aktus. Šiuo
           klausimu jos per bendrus kontaktinius punktus bendradarbiauja su kitų
           valstybių narių kompetentingomis institucijomis ir su Komisija, kad būtų
           tinkamai reaguojama į joms, kitoms valstybėms narėms arba Komisijai skirtus
           duomenų subjektų prašymus. Duomenų subjekto prašymą gavusios valstybių
           narių kompetentingos institucijos informuoja duomenų subjektą apie veiksmus,
           kurių imtasi reaguojant į tą prašymą;
     (c)   pagal Reglamento (ES) 2016/679 33 ir 34 straipsnius arba Komisijos prašymu
           pranešti apie visus įgulos narių asmens duomenų, tvarkomų naudojantis
           Sąjungos duomenų baze, saugumo pažeidimus Komisijai, I priedo 8.1 skirsnyje
           nurodytiems bendriems kontaktiniams punktams, kompetentingai nacionalinei
           priežiūros institucijai ir, jei reikia, atitinkamiems įgulos nariams;
     (d)   užtikrinant, kad naudotojams suteikiamos prieigos teisės atitiktų I priedo 1
           lentelėje nustatytus naudotojų profilius, nustatyti darbuotojus, kuriems
           suteikiama prieiga prie Sąjungos duomenų bazėje saugomų įgulos narių
           asmens duomenų, ir pranešti apie tai Komisijai;
     (e)   užtikrinti, kad jų darbuotojai, kuriems suteikta prieiga prie Sąjungos duomenų
           bazėje saugomų įgulos narių asmens duomenų, būtų tinkamai parengti, kad
           savo užduotis atliktų laikydamiesi asmens duomenų apsaugai taikomų
           reikalavimų, ir kad jie būtų pagal nacionalinę teisę arba nacionalinės
           kompetentingos institucijos nustatytas taisykles įpareigoti saugoti profesinę
           paslaptį.

LT                                        11                                                   LT